b'\n_START_ARTICLE_\nBrn\xc4\x8di\xc4\x8deva ulica, Ljubljana\n_START_SECTION_\nUrbanizem\n_START_PARAGRAPH_\nBrn\xc4\x8di\xc4\x8deva ulica se pri\xc4\x8dne v kri\xc5\xbei\xc5\xa1\xc4\x8du s \xc5\xa0landrovo in \xc5\xa0tajersko cesto (neko\xc4\x8d Titovo) in se slepo kon\xc4\x8da oz. preide v poljsko pot. Pred avtobusnim obra\xc4\x8dali\xc5\xa1\xc4\x8dem proti severu vodi preko industrijskega \xc5\xbeelezni\xc5\xa1kega tira cesta, ki se povezuje na Zasavsko cesto pri Nadgorici._NEWLINE_Na ulico se na treh razli\xc4\x8dnih lokacijah povezuje Cesta na Brod. Od glavne ulice se odcepi ve\xc4\x8d slepih krakov, ki povezujejo bli\xc5\xbeje zgradbe.\n_START_SECTION_\nJavni potni\xc5\xa1ki promet\n_START_PARAGRAPH_\nPo Brn\xc4\x8di\xc4\x8devi ulici poteka trasa mestne avtobusne linije \xc5\xa1t. 8, na koncu katere ima urejeno obra\xc4\x8dali\xc5\xa1\xc4\x8de. Na vsej ulici so \xc5\xa1tiri postajali\xc5\xa1\xc4\x8da mestnega potni\xc5\xa1kega prometa.'